open-index/open-wikipedia-markdown huggingface dataset:
Carpe Diem av Joker Out

«**Carpe Diem**» (latin for ‘grip dagen’) er ein poprock-song frå 2023 med den slovenske gruppa Joker Out. Låten er skriven av gruppa sjølv og blei gjeven ut 4. februar 2023. Songen blei internt vald ut av den slovenske kringkastaren Radiotelevizija Slovenija til å representere Slovenia i Eurovision Song Contest 2023.

## Om songen
I desember kunngjorde den slovenske kringkastaren Radiotelevizija Slovenija at dei hadde vald poprock-bandet Joker Out til å representere landet i Eurovision Song Contest 2023 i Liverpool.

Same månad spelte bandet inn låten i eit studio i Hamburg i Tyskland. Ifølgje gruppa sjølv foregjekk innspelinga over ein periode på tolv dagar. Tittelen er latin for ''grip dagen'', mens teksta ellers er på slovensk. Gruppa ønskjer å halde seg til slovensk, og uttalte i eit intervju at dei «vil omsetje slovensk til eit universelt språk av dans og underhalding, som alle land kan forstå».

I januar 2023 blei musikkvideoen til «Carpe Diem» spelt inn i hovudstaden Ljubljana på Grand Hotel Union. Songen hadde premiere 4. februar 2023 og blei fyrste gong framført under ei spesialsending på TV SLO 1. Songen blei samstundes sloppen for strøyming på YouTube.

## Eurovision Song Contest
«Carpe Diem» var det slovenske bidraget i Eurovision Song Contest 2023 i Liverpool. Songen deltok i den andre semifinalen torsdag 11. mai 2023. Der enda han på femteplass og kvalifiserte seg til finalen laurdag 13. mai. Dette var fyrste gongen sidan 2019 at Slovenia nådde ein Eurovision-finale. I finalen enda bidraget på 21. plass med 78 poeng.

## Listeplasseringar

## Kjelder

**Denne artikkelen bygger på «[[:nb:Carpe Diem (Joker Out-sang)|Carpe Diem (Joker Out-sang)]]» frå , den 6. desember 2023.*
Mama ŠČ!

«**Mama ŠČ!**» (i tydinga *mamma, hysj!*) er ein song frå 2023 med det kroatiske sjokkrock-bandet Let 3. Songen er skriven av bandmedlemmane Damir Martinović og Zoran Prodanović, og songen blei gjeven ut 20. januar 2023 på Dallas Records. Songen vann den kroatiske songtevlinga *Dora 2023* og var det kroatiske bidraget i Eurovision Song Contest 2023 i Liverpool i Storbritannia.

## Om songen
«Mama ŠČ!» blei skriven av Let 3, eit kroatisk rockeband som er kjent for sine provokative tekster og sjokkerande konsertframsyningar. Teksta til songen har fleire skjulte meiningar, og gjer narr av diktatorar og verdsleiarar. Tittelen kan vise til Russland, sidan «ŠČ» (norsk uttale *sjtsj*) kan vise til den kyrilliske bokstaven Щ. Tittelen kan difor tolkast som «Moder Russland». Ei av verselinjene lyder «mamma kjøpte ein traktor», noko som kan referere til då den russiske presidenten Vladimir Putin i 2022 fekk ein traktor i 70-årsgåve frå sin næraste allierte, den belarusiske presidenten Aleksandr Lukasjenko. Ei anna verselinje lyder: «den vesle psykopaten, den vesle, gale psykopaten», utan at bandet har spesifisert kven eller kva dei siktar til. Songen har også fleire referansar til aktuelle tryggleikspolitiske hendingar. I eit intervju med kroatiske medium uttalte bandet at «ŠČ» er henta frå «den fyrste bokstaven i det eldste alfabetet i verda», og at songen «sender eit bodskap til alle som trur planeten er leiketøyet deira, og som ynskjer å kontrollere alle som dokkar».

Laurdag 11. februar 2023 vann «Mama ŠČ!» den kroatiske songtevlinga *Dora 2023*, den kroatiske uttakinga til Eurovision Song Contest. Som vinnar blei songen det kroatiske bidraget til Eurovison Song Contest 2023. Tevlinga har strenge reglar mot politiske bodskap i tekster og bidrag, men arrangøren EBU godkjende bidraget for deltaking i Eurovision Song Contest.

Kroatia deltok i den fyrste semifinalen tysdag 9. mai 2023. Der enda songen på ein åttandeplass og kvalifiserte seg til finalen laurdag 13. mai 2023. I finalen enda «Mama ŠČ!» på 13. plass av 26 bidrag.

## Listeplasseringar

## Kjelder

**Denne artikkelen bygger på «[[:nb:Mama ŠČ!|Mama ŠČ!]]» frå , den 6. desember 2023.*
I Wrote a Song

«**I Wrote a Song**» (norsk omsetjing: ‘eg skreiv ein song’) er ein song av den engelske vokalisten og låtskrivaren Mae Muller, som ho skreiv saman med Karen Poole og Lewis Thompson. Songen blei gjeven ut som singel 9. mars 2023. Songen var det britiske bidraget i Eurovision Song Contest 2023 etter å ha blitt internt vald ut av TaP Music og BBC. Songen enda på nest siste plass i finalen på heimebane i Liverpool.

## Om songen
Muller skreiv «I Wrote a Song» saman med låtskrivarane Karen Poole og Lewis Thompson, og produsert av Alfred Parx (L Devine). Songen blei skriven i 2022, då Muller gjekk gjennom ei tøff tid og ville føle seg sterkare og tøffare rundt romantiske forhold.

Den 9. mars 2023 kunngjorde BBC at Muller skulle representere Storbritannia i Eurovision Song Contest med låten «I Wrote a Song». Kunngjeringa skjedde under *The Radio 2 Breakfast Show* med Zoe Ball og studiogjest Rylan Clark. Musikkvideoen til «I Wrote a Song» blei lansert same dag på den offisielle YouTube-kanalen til Eurovision Song Contest og dei største strøymetenestene.

Som vertsnasjon og ein av av dei største økonomiske bidragsytarane, var Storbritannia direktekvalifisert til finalen laurdag 13. mai 2023. «I Wrote a Song» var det 26. og siste bidraget ut på scena i finalen. I avrøystinga fekk låten 24 poeng og enda på 25. og nest siste plass.

## Listeplasseringar

## Kjelder

**Denne artikkelen bygger på «[[:nb:I Wrote a Song|I Wrote a Song]]» frå ,  den 6. desember 2023.*
Graham Norton

**Graham William Walker** (), kjend under scenenamnet **Graham Norton**, er ein irsk skodespelar, komikar, programleiar og journalist.

## Bakgrunn
I 1992 byrja Norton som standup-komikar ved . Dei fyrste framsyningane hans innan kringkasting var som komikar på BBC Radio 4-showet *Loose Ends*, som gjekk kvar laurdag morgon tidleg i 1990-åra. Han fekk ry på Channel 5, då han vann ein pris for si framsyning som reserve-vert for eit talkshow som vanlegvis blei presentert av Jack Docherty. 

Norton er kjend som vert for talkshowet *[[The Graham Norton Show]],* og som den britiske kommentatoren for Eurovision Song Contest. I 2003 blei Norton gjenstand for kontrovers då han gjorde ein komisk referanse til den nylege avlidne Bee Gees-musikaren Maurice Gibb på Channel 4. Norton forårsaka ny kontrovers 7. oktober 2006, då han skildra ecstasy som ei «fantastisk oppleving».

I 2023 var Norton ein av programleiarane for finalen av Eurovision Song Contest 2023 i Liverpool, saman med Hannah Waddingham, Alesha Dixon og Julija Sanina.

## Privatliv
Norton er open homofil og lid av vitiligo, ein hudsjukdom der det kan opptre flekkar av pigmentert hud. 

I 2022 gifta Norton seg med Jonathan McLeod.

## Kjelder

**Denne artikkelen bygger på «[[:nb:Graham Norton|Graham Norton]]» frå ,  den 6. desember 2023.*  

## Bakgrunnsstoff
* Graham Norton hos The Internet Movie Database.
* Graham Norton hos All Movie.
* Graham Norton hos The Movie Database.
* Graham Norton hos Behind the Voice Actors.
Blood & Glitter

«**Blood & Glitter**» (norsk omsetjing: ‘blod og glitter’) er ein song frå 2022 med det tyske gothmetalbandet Lord of the Lost. Songen vann den tyske songtevlinga *Unser Lied für Liverpool* i mars 2023 og var det tyske bidraget til Eurovision Song Contest 2023 i Liverpool.

## Om songen
«Blood & Glitter» er skriven av bandmedlemmane Chris Harms og Pi Stoffers, saman med dei eksterne låtskrivarane Rupert Keplinger og Anthony J. Brown. Låten er i sjangaren mørk rock og blei sloppen 24. desember 2022, som hovudsingel på det ellevte studioalbumet til bandet *Blood & Glitter* (2022). 

Bandet hadde lenge ønsket å representere Tyskland i Eurovision Song Contest, og sende inn låten til den tyske uttakinga *Unser Lied für Liverpool*. Den tyske kringkastaren NDR valde ut låten som ein av ni finalistar, og songen vann finalen 3. mars 2023 med 43 poeng frå de internasjonale jurygruppene og 146 poeng frå sjåarane. Framføringa blei skildra som eit «forrykande glamrock-show», ein stad mellom «mørk metal» og «gothmetal».

Som vinnar av *Unser Lied für Liverpool* blei «Blood & Glitter» det tyske bidraget til Eurovision Song Contest 2023 i Liverpool. Tyskland er eit av dei fem store landa og var direktekvalifisert til finalen laurdag 13. mai. I finalen fekk «Blood & Glitter» 18 poeng og enda sist av 26 finalistar. Dette var den niande sisteplassen til Tyskland i Eurovision Song Contest, og den andre sisteplassen på rad for landet.

## Listeplasseringar

## Kjelder

**Denne artikkelen bygger på «[[:nb:Blood & Glitter|Blood & Glitter]]» frå , den 6. desember 2023.*
The Busker

**The Busker** er eit maltesisk indiepopband som blei skipa i 2012. Bandet består av David «Dav.Jr» Grech, Jean Paul Borg og Sean Meachen. I februar 2023 vann gruppa den maltesiske songtevlinga *Malta Eurovision Song Contest 2023* med låten «Dance (Our Own Party)». Som vinnarar representerte dei Malta i Eurovision Song Contest 2023.

## Bakgrunn
The Busker blei skipa i oktober 2012 som ein duo beståande av vokalist og gitarist Dario Genovese og perkusjonist Jean Paul Borg. To år etter kom bassist og keyboardist David Grech og saksofonist Sean Meachen med i bandet. Dei er inspirert av band frå 1960-åra, som The Beatles og The Beach Boys. Gruppa byrja å få merksemd på Malta, då dei posta coverversjonar og originalmusikk på YouTube. Debutalbumet *Telegram* blei sloppe i 2017, etterfølgt av *Ladies and Gentlemen* året etter. Genovese forlot gruppa i 2021, og sidan har The Busker bestått som ein trio.

I november 2022 blei The Busker stadfesta som ein av 40 deltakarar i *Malta Eurovision Song Contest 2023*, den maltesiske uttakinga til Eurovision Song Contest. Bandet deltok med songen «Dance (Our Own Party)» og kvalifiserte seg til finalen laurdag 11. februar 2023. I finalen fekk dei flest poeng frå juryane og sjåarane, og fekk dimed retten til å representere Malta i Eurovision Song Contest 2023 i Liverpool. Bandet deltok i den fyrste semifinalen tysdag 9 mai 2023. Der enda dei enda på sisteplass og kvalifiserte seg ikkje til finalen.

## Medlemmar
; Noverande
* David «Dav.Jr» Grech – vokal, bass, keyboard
* Jean Paul Borg – trommar
* Sean Meachen – saksofon

; Tidlegare
* Dario Genovese – vokal, gitar

## Diskografi
### Studioalbum
* 2017 – *Telegram*
* 2018 – *Ladies and Gentlemen*

### EP-ar
* 2021 – *X*

## Referansar

**Denne artikkelen bygger på «[[:nb:The Busker|The Busker]]» frå , den 6. desember 2023.*
Sudden Lights

**Sudden Lights** er eit latvisk indierockband som blei skipa i Riga i 2012. Bandet består av Liam Plecak på vokal, Mārtiņš Matīss Zemītis på trommar, Kārlis Matīss Zitmanis på gitar og Kārlis Vārtiņš på bass.

I februar 2023 vann gruppen den latviske songtevlinga *Supernova 2023* med songen «Aijā». Med sigeren representerte dei Latvia i Eurovision Song Contest 2023.

## Bakgrunn
Sudden Lights blei skipa i 2012 av Liam Plecak (fødd Andrejs Reinis Zitmanis) og Mārtiņš Matīss Zemītis då dei begge var studentar ved Pāvuls Jurjāns musikkskule i Riga. Dei øvrige medlemmane i gruppa, Kārlis Matīss Zitmanis og Kārlis Vārtiņš, blei med i 2014.

I 2015 vann Sudden Lights musikkprisen Pirmā plate ('Førsteplata'), ei latvisk tevling for nye musikarar. Fyrsteprisen gav gruppa moglegheita til å spele inn ein song, og gruppa spelte inn «Tik Savādi» same året.

Hausten 2017 slapp dei debutalbumet *Priekšpilsētas* med ti songar på både latvisk og engelsk. Gruppa heldt den fyrste, eigenorganiserte konserten sin våren 2018. Omtrent samstundes deltok Sudden Lights i *Supernova 2018*, den latviske uttakinga til Eurovision Song Contest 2018, med låten «Just Fine». Dei enda til slutt på ein andreplass.

I oktober 2019 kom oppfølgjaralbumet til Sudden Lights – *Vislabāk ir tur, kur manis nav*, og i slutten av februar 2020 innleia bandet sin fyrste konsertturné i Latvia. Det rakk å opptre i Valmiera, Liepāja og Alūksne før koronapandemien tvang dei til å avlyse avslutningskonserten i Riga. Det tredje albumet til Sudden Lights, *Miljards vasaru*, kom ut i 2022.

I 2023 prøvde Sudden Lights seg på nytt i songtevlinga *Supernova*, i regi av kringkastaren Latvijas Televīzija, med songen «Aijā». Denne gongen gjekk gruppa heilt til topps og fekk dimed representere Latvia i Eurovision Song Contest 2023 i Liverpool. Gruppa blei slått ut av semifinalen 9. mai etter å ha blitt nummer 11 av 15 deltakarar, berre tre poeng bak tiandeplassen.

## Medlemmar
* Liam Plecak (tidlegare namn: *Andrejs Reinis Zitmanis*, vokal)
* Kārlis Matīss Zitmanis (gitar)
* Mārtiņš Matīss Zemītis (trommar og slagverk)
* Kārlis Vārtiņš (bass)

## Diskografi
### Studioalbum
* 2017: *Priekšpilsētas*
* 2019: *Vislabāk ir tur, kur manis nav*
* 2022: *Miljards vasaru*

## Referansar

**Denne artikkelen bygger på «[[:nb:Sudden Lights|Sudden Lights]]» frå ,  den 2. desember 2023.*
Onni Rostila

**Onni Rostila** () er ein finsk jurist og politikar for Sannfinländarna. Den 5. april 2023 blei han riksdagsmedlem for valkrinsen Nyland.

## Kjelder

## Bakgrunnsstoff

*
Turn-VM 2013

**Den 44. verdsmeisterskapen i turning** vart avvikla i Antwerpen i Belgia dagane frå 30. september til 6. oktober 2013.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





## Kvinner
### Mangekamp





### Bom





### Frittståande





### Hopp





### Skranke





## Kjelder

**Denne artikkelen bygger på «[[:en:2013 World Artistic Gymnastics Championships|2013 World Artistic Gymnastics Championships]]» frå ,  den 7. desember 2023.*
Sebastian Tynkkynen

**Miika Sebastian Tynkkynen** () er ein finsk politikar for Sannfinländarna. Den 17. april 2019 blei han riksdagsmedlem for valkrinsen Uleåborg.

## Kjelder

## Bakgrunnsstoff

*
Mari-Leena Talvitie

**Mari-Leena Hannele Talvitie** () er ein finsk politikar for Samlingspartiet som er kultur- og forskingsminister i regjeringa Orpo.

Den 22. april 2015 blei ho riksdagsmedlem for Uleåborgs valkrins.

## Kjelder

## Bakgrunnsstoff

*
Mia Laiho

**Mia Kaarina Laiho** () er ein finsk lækjar og politikar for Samlingspartiet. Etter at Outi Mäkelä trekte seg frå riksdagen 4. mars 2018 vart ho 5. mars 2018 riksdagsmedlem etter henne for Nylands valkrins.

## Kjelder

## Bakgrunnsstoff

*
TuralTuranX

**TuralTuranX** er ein aserbajdsjansk musikkduo beståande av tvillingbrørne **Tural og Turan Bağmanov** (fødde 30. oktober 2000). Dei representerte Aserbajdsjan i Eurovision Song Contest 2023 med songen «Tell Me More».

## Bakgrunn
Tural og Turan Bağmanov kjem frå Zaqatala i nordvestlege Aserbajdsjan. Brørne såg fyrste gong eit piano på skulen og blei så fascinert av det, at dei øvde og spelte på det i skjul. Sidan kjøpte faren ein brukt synthesizer, og dei lærte seinare å spele gitar. TuralTuranX byrja å opptre på skuleframsyningar og andre lokale arrangement. Då faren døydde, slutta dei med musikk for ein periode.

Tural flytta seinare til hovudstaden Baku og skipa bandet TheRedJungle saman med ein ven. Raskt byrja også Turan å opptre i bandet. Brørne opptredde også som gatemusikantar.

Vinteren 2023 deltok TuralTuranX i den interne uttakinga til kringkastaren İctimai Televiziya for å velje representant og bidrag til Eurovision Song Contest 2023 for Aserbajdsjan. Den 9. mars 2023 kunngjorde kringkastaren at han hadde valt brødreparet til å representere Aserbajdsjan. Dei deltok i den fyrste semifinalen tysdag 9. mai i Liverpool med songen «Tell Me More». Songen enda nest sist i semifinalen med 4 poeng og kvalifiserte seg dimed ikkje til finalen 13. mai.

## Privatliv
Tural og Turan Bağmanov hadde to andre brør, Emin og Camal, som begge omkom i ei trafikkulukke i landsbyen Yuxarı Tala i 2015.

## Referansar

**Denne artikkelen bygger på «[[:nb:TuralTuranX|TuralTuranX]]» frå , den 7. desember 2023.*
Dion Cooper

**Dion Cuiper** (), kjend under artistnamnet **Dion Cooper**, er ein nederlandsk songar og låtskrivar. Han deltok i den sjette sesongen av talentprogrammet *The Voice of Holland* i 2015, og han representerte Nederland i Eurovision Song Contest 2023 saman med Mia Nicolai og låten «Burning Daylight».

## Bakgrunn
Cuiper blei fødd i 1993 og vaks opp i kystbyen Wassenaar, like nord for Haag. Faren var trommeslagar i eit funkband og introduserte sonen tidleg for ulike musikksjangrar og artistar som Toto, The Police, The Beatles og Jimi Hendrix. Gjennom faren utvikla Cuiper ein stor interesse for musikk, og han byrja å spele gitar som femtenåring. Dei påfølgjande åra byrja Cuiper å skrive eigen musikk, og han starta som 18-åring å synge sjølv. 

I 2015 stilte Cuiper til prøvesynging i den sjette sesongen av talentshowet *The Voice of Holland* på tv-kanalen RTL 4. Han gjekk vidare til hovudrunden med den nederlandsk-marokkanske rapparen Ali B som mentor, men blei slegen ut i utslagsrundane før liveshow-sendingane. 

Cuiper debuterte musikalsk med EP-en *Too Young too Dumb* i 2021, etterfølgd av singelen «Fire» som han framførte saman med artisten Maxine. Hausten 2022 slapp han singelen «Blue Jeans», som han skreiv saman med samarbeidspartnaren og Eurovision-vinnaren Duncan Laurence. Året før hadde Cuiper vore støttemusikar då Laurence turnerte rundt i Nederland. 

I november 2022 kunngjorde den nederlandske kringkastaren AVROTROS at Cooper skulle representere Nederland i Eurovision Song Contest 2023 i Liverpool saman med Mia Nicolai. Duoen blei slegen ut i semifinalen tysdag 9. mai 2023.

Cuiper skildrar musikkstilen sin som «klassisk rock møter songar-låtskrivar, eller Bryan Adams møter Harry Styles».

## Referansar

**Denne artikkelen bygger på «[[:nb:Dion Cooper|Dion Cooper]]» frå , den 7. desember 2023.*
Anosibe Ambohiby

**Anosibe Ambohiby** er ein landsby sentralt i høglandet av Madagaskar, som ligg i krateret til den utdøydde vulkanen Ambohiby Massif.

Landsbyen tilhøyrer distriktet Tsiroanomandidy, som ligg i Bongolava-regionen.

## Geografi
Landsbyen Anosibe Ambohiby ligg i midten av Ambohiby-massivet, ein massiv alkalisk ringkompleks over 13 kilometer i diameter, som kan daterast attende til sein krit. Denne vulkanske geologiske formasjonen, som er knytta til skiljet av India og Madagaskar, bidrar til det unike landskapet i regionen. Massivet er karakterisert av eit fruktbart jordsmonn grunna basiske kjemikaliar. Han er omgitt av fire elver som renn i nord, sør, aust og vest, alle del av den alkaline ringstrukturen. Landsbyen er omringa av frodig, grønt planteliv, og er ein del av distriktet Tsiroanomandidy, som ligg i Bongolava-regionen. Han ligg 8 km frå den næraste merkja byen, Antaniditra, og 18 km frå den næraste storbyen, Tsiroanomandidy.

## Historie
Anosibe Ambohiby vart grunnlagd i 2008 av betsileo-bønder frå Manandriana-distriktet, ca. 380 kilometer sørover. Anosibe er omsett til ‘Stor øy’, oppkalla etter dei fire vasstraumane som omkrinsar landsbyen på alle sider.

Då overfolkinga i heimbyen vorte verre, drog bøndene ut for å finne ei stor mark for å dyrke. Bygda dyrkar kontantavlingar, hovudsakleg sitrusfrukt, som dei sel på marknadene i nærliggjande byar, men transport inn og ut av landsbyen er ei utfordring på grunn av dårlege vilkår på lokale vegar. I 2023 bestod landsbyen av rundt 50 hus med eit folketal på rundt 300.

## Folkesetnad og sjølvstyre
Dei rundt 300 innbyggjarane i Anosibe Ambohiby er frå den etniske gruppa betsileo, og drog frå Manadriana-distriktet i sentrale Madagaskar for å slå seg ned i krateret.

Anosibe Ambohiby er ein sjølvstyrande landsby av bønder med eldre og landsbyleiarar. Han ser ut til å vere fråkopla dei malagassiske styresmaktene.

## Kjelder

**Denne artikkelen bygger på «[[:en:Anosibe Ambohiby|Anosibe Ambohiby]]» frå ,  den 8. desember 2023.*
Wild Youth

**Wild Youth** er eit irsk indiepopband skipa i Dublin i 2016. Gruppa består av vokalisten Conor O’Donohoe, trommeslagaren Callum McAdam og Ed Porter og David Whelan som begge spelar gitar og syng. Gruppa representerte Irland i Eurovision Song Contest 2023 med låten «We Are One».

## Bakgrunn
Wild Youth blei skipa i Dublin i 2016 av venane David Whelan, Ed Porter, Conor O'Donohoe og Callum McAdam. Musikkstilen til bandet blandar element av rock og r'n'b med gutegruppe-pop. Året etter skipinga slapp kvartetten debutsingelen «All or Nothing». Songen fekk ein viss viral suksess, og gruppa fekk oppdrag som oppvarmarar for artistar som Zara Larsson og Niall Horan i Irland.

Under eit radioarrangement jula 2017 blei bandet kjent med Danny O’Donoghue frå bandet Script. Saman drog dei til London for å spele inn musikk. Sommaren 2018 kom oppfølgjarsingelen «Can't Move On», som nådde plass 59 på den irske hitlista. Samstundes turnerte Wild Youth Europa rundt som oppvarmingsband for det irske rockebandet Kodaline. Bandet slapp ein ny singel «Making Me Dance» som gav ei ny listeplassering i Irland, og debut-EP-en *The Last Goodbye* nådde topp fem i Irland vinteren 2019.

Sidan har Wild Youth turnert med artistar som Lewis Capaldi og Westlife. I tillegg har gruppa hatt fleire utselde turnear både i Irland og Storbritannia. Vokalist Conor O'Donohoe har også skrive fleire hittar for andre artistar og skrive låtar saman med banda Moncrief og Script.  

I 2023 var Wild Youth ein av deltakarane i den irske uttakinga til Eurovision Song Contest. Dei deltok med låten «We Are One», som dei skreiv med den Grammy-nominerte svenske låtskrivaren Jörgen Elofsson. I den irske finalen fredag 3. februar 2023 vann dei ein klår siger og fekk representere Irland i Eurovision Song Contest 2023 i Liverpool. I eit intervju uttalte bandet at dei lenge hadde ønska å delta i Eurovision Song Contest. Wild Youth deltok i den fyrste semifinalen tysdag 9. mai 2023. Der enda dei på 12. plass og kvalifiserte seg ikkje til finalen.

## Medlemmar
* Conor O'Donohoe – keyboard, vokal
* Callum McAdam – trommar
* Ed Porter – vokal, gitar
* David Whelan – vokal, gitar

## Referansar

**Denne artikkelen bygger på «[[:nb:Wild Youth|Wild Youth]]» frå , den 7. desember 2023.*
Reiley

**Rani Petersen** (), kjend under artistnamnet **Reiley**, er ein færøysk songar og påverkar. I 2023 vann hann Dansk Melodi Grand Prix og representerte Danmark i Eurovision Song Contest 2023 med songen «Breaking My Heart».

## Bakgrunn
Petersen blei fødd i Tórshavn i 1997 og har sidan vakse opp på Færøyane. Han byrja å synge som barn, og i 2019 fekk han stor merksemd då han byrja å leggje ut korte coverversjonar av kjende låtar på TikTok. Etter kvart bygde han opp ein fanskare og over 10 millionar følgjarar på det sosiale mediet. Han har ein platekontrakt hos amerikanske Atlantic Records.

Reiley gav ut debutsingelen «Let It Ring» i 2021, og sidan har han gjeve ut fleire nye singlar. I 2023 vann han Dansk Melodi Grand Prix med låten «Breaking My Heart». Som vinnar representerte han Danmark i Eurovision Song Contest 2023 i Liverpool, der han blei slegen ut i semifinalen.

### Kritikk
Petersen har blitt skulda for å vere eit reint musikkbransje-skapt produkt, og skulda for overdriven bruk av autotune. Sjølv har artisten sagt kritikken kjem frå nettroll.

## Referansar

**Denne artikkelen bygger på «[[:nb:Reiley (artist)|Reiley (artist)]]» frå , den 7. desember 2023.*
Turn-VM 2014

**Den 45. verdsmeisterskapen i turning** vart avvikla i Nanning i Guangxi-provinsen i Kina dagane frå 3. til 12. oktober 2014.

## Menn
### Mangekamp




### Bøylehest




### Frittståande




### Hopp




### Ringar




### Skranke




### Svingstang




### Lagkamp




## Kvinner
### Mangekamp




### Bom




### Frittståande




### Hopp




### Skranke




### Lagkamp




## Kjelder

**Denne artikkelen bygger på «[[:en:2014 World Artistic Gymnastics Championships|2014 World Artistic Gymnastics Championships]]» frå ,  den 8. desember 2023.*
Sandra Bergqvist

**Sandra Ida Christina Bergqvist** () er ein finsk politikar for Svenska folkpartiet som er idretts- og ungdomsminister i regjeringa Orpo.

Den 17. april 2019 blei ho riksdagsmedlem for valkrinsen Egentliga Finland.

## Kjelder

## Bakgrunnsstoff

*
Theodor Andrei

**Theodor-Octavian Andrei** (), kjend under artistnamnet **Theodor Andrei**, er ein rumensk songar. I februar 2023 vann han den rumenske songtevlinga *Selecția Națională* og representerte Romania i Eurovision Song Contest 2023 med songen «D.G.T. (Off and On)».

## Bakgrunn
Andrei blei fødd vaks opp i den rumenske hovudstaden București i Romania. Som 13-åring i 2017 vart han kjend då han deltok i *Vocea Romaniei Junior*, den rumenske utgåva av *The Voice Kids*. Han nådde semifinalen i den tv-sende tevlinga. 

I 2020 deltok Andrei i rumenske *[[X Factor]]*, der han blei slegen ut før direktesendingene. Han har gjeve ut ei rekkje singlar sidan 2017 og slapp debutalbumet *Fragil* i 2022.

Året etter var Andrei blant deltakarane i *Selecția Națională*, den rumenske uttakinga til Eurovision Song Contest. I finalen laurdag 11. februar 2023 vann han tevlinga med låten «D.G.T. (Off and On)». Som følgje av sigeren fekk han representere Romania i Eurovision Song Contest 2023 i Liverpool. I semifinalen enda han på delt sisteplass med null poeng. 

## Kjelder

**Denne artikkelen bygger på «[[:nb:Theodor Andrei|Theodor Andrei]]» frå , den 7. desember 2023.*
Victor Vernicos

**Viktor Vernikos Jørgensen** (), kjend under artistnamnet **Victor Vernicos**, er ein gresk songar og låtskrivar. Han representerte Hellas i Eurovision Song Contest 2023 i Liverpool i Storbritannia med sangen «What They Say».

## Bakgrunn
Vernicos blei fødd i Athen med dansk far og gresk mor. Han byrja med pianotimar som fireåring, songtimar som åtteåring og gitartimar som tiåring. Han byrja å skrive eigen musikk som elleveåring, og har skrive sin eigen musikk sidan 2021. Same året gav han ut sin fyrste song, som han sjølv hadde skrive og produsert.

Hausten 2022 opna den greske kringkastaren ERT for å sende inn bidrag til Eurovision Song Contest 2023, og Vernicos sende inn bidraget «What They Say». Han blei vald ut som tre finalekandidatar, og 30. januar 2023 kunngjorde ERT at han skulle representere Hellas i Eurovision Song Contest i Liverpool. Med sine 16 år er han den yngste deltakaren som har representert Hellas i tevlinga sidan landet debuterte i 1974. Han blei nummer 13 i semifinalen og kvalifiserte seg ikkje til finalen. 

## Diskografi
### Singlar
* 2020 – «Apart»
* 2021 – «Fake Club»
* 2021 – «Hope It's in Heaven»
* 2022 – «Youthful Eyes»
* 2022 – «Mean To»
* 2022 – «Out of This World»
* 2022 – «Brutally Honest with You»
* 2023 – «What They Say»

## Referansar

**Denne artikkelen bygger på «[[:nb:Victor Vernicos|Victor Vernicos]]» frå ,  den 7. desember 2023.*
Grand River i Michigan

**Grand River** er ei elv i den amerikanske delstaten Michigan. Ho er den lengste elv i delstaten, og er 420 kilometer lang. Grand River renn ut i Michigansjøen. Store byar langs elva er Jackson, Lansing, Grand Rapids og Grand Haven.

Grand Rivers har eit nedslagsfelt på 14 431 km², og vassføringa er på 108 m³/s. Sideelvar til Grand River er Red Cedar River, Looking Glass River, Maple River, Flat River, Thornapple River og Rogue River.

Det blir drive sportsfiske etter laks og aure i Grand River.

## Kjelder

**Denne artikkelen bygger på «[[:da:Grand River (Michigan)|Grand River (Michigan)]]» frå ,  den 8. desember 2023.*  

## Bakgrunnsstoff
TikTok

**TikTok** er eit kinesisk sosialt nettverk der brukarane kan dela korte videoar, i all hovudsak gjennom ein mobilapp. Videoane inneheld ofte framføringar med song-miming, humor, dans eller matlaging. Nettstaden er blitt forboden i fleire land eller har fått kritikk for brot på personvernlovgjeving, overvaking av brukarane og trugsmål mot nasjonal tryggleik.

Nettverket har det Beijing-baserte selskapet ByteDance som eigar. Dette blei skipa i 2012 av Zhang Yiming. I 2017 blei TikTok-appen gjeven ut for marknaden utanfor Kina. TikTok er ikkje tilgjengeleg i Kina, men i 2016 lanserte ByteDance applen Douyin for den kinesiske marknaden. TikTok og Douyin er identiske, men Douyin har andre retningslinjer. TikTok er populært i Asia, USA og store delar av verda, og appen var tilgjengeleg på 39 språk i 2020. I september 2018 var TikTok den mest nedlasta appen  i USA den månaden – den fyrste kinesiske appen som oppnådde dette.

Per 2021 var det registrert éin milliard brukarar. Totale nedlastingar var omtrent tre milliardar i juni 2021.

## Historie
Forløparen til TikTok var heiter Musical.ly. Musical.ly blei skapt av Alex Zhu og Luyu Yang, og blei kjøpt opp for éin milliard dollar i november 2017 av ByteDance, som allereie hadde lansert TikTok. I august 2018 blei alle Musical.ly-kontoane overført til TikTok, og Musical.ly blei seinare lagt ned.

## Funksjonar
Brukarar på TikTok kan laga korte videoer av seg sjølv eller andre. Dei kan opptre på ulike måtar, til dømes ved å mime til musikk, dansa, synga eller anna. Ein kan legge til effektar, musikk og eigen lyd. Det går an å lage duettar, ved at fleire brukarar filmar eigne videoar og legg dei ut saman. Videoar lagt ut på TikTok kan også delast på andre sosiale medium. Det går også an å gje ut videoane privat, berre for vennar og utvalde følgjarar. Fleire av videoane har gått viralt og skapt ulike TikTok-trender. TikTok har også blitt brukt til filmkritikk, ofte ved hjelp av memar og lipsyncing.

## Kjelder

**Denne artikkelen bygger på «[[:no:TikTok|TikTok]]» frå ,  den 8. desember 2023.*  

## Bakgrunnsstoff

*
Jakoar

**Jakoar** (*Psittacus*) er ei biologisk slekt av mellomstore papegøyar. Slekta inneheld to artar, gråjako og sotjako. Dei lever vilt innanfor eit område i Afrika frå sørlege Guinea til vestlegaste Kenya. Begge artane er klassifiserte som sterkt truga (EN) av Verdas naturvernunion, IUCN.

I mange år vart sotjako klassifisert som underart av jako, med vitskapleg namn *P. e. timneh*. I 2012 godkjente BirdLife International dei to taksona som separate artar på grunnlag av genetiske og morfologiske trekk, fjørdrakt og vokale ulikskapar.

Desse papegøyane lever i låglandsskog, galleri- og savanneskogar i Vest- og Sentral-Afrika. Dei lever hovudsakleg av palmenøtter, frø, frukt og anna plantebasert føde, men har også vorte observert å ete sniglar. Tilhugen og evna til å etterlikne tale og andre lydar har gjort dei til populære burfuglar, jakoar er vanlege burfuglar også i Noreg.

## Taksonomi
Slekta *Psittacus* vart introdusert i 1758 av den svenske naturforskaren Linné i den tiande utgåva av hans *Systema Naturae*. Slektsnamnet er latin for «papegøye». Linné inkluderte alle dei 37 av dei då kjende papegøyane i slekta, og gråjako (*Psittacus erithacus*) var utpeika som typearten.

*Psittacus* etter IOC World Bird List V13.1, 2023, med norske artsnamn etter *Norske navn på verdens fugler*. IUCN kategori er etter *HBW and BirdLife Taxonomic Checklist*:
* Gråjako, *Psittacus erithacus*, Grey parrot, Linnaeus, 1758, (EN)
:Lever frå Elfenbeinskysten til vestlegaste Kenya, kroppslengd på ca. 33 cm, grå med raud hale
* Sotjako, *Psittacus timneh*, Timneh parrot, Fraser, 1844, (EN)
:Langt meir avgrensa utbreiing frå sørlege Guinea til søraustre Elfenbeinskysten. Noe mindre enn sotjako, og halen er mørk raudbrun.

## Kjelder

**Denne artikkelen bygger dels på «[[:en:Psittacus|Psittacus]]» frå ,  den 7. desember 2023*  

;Referansar 

## Bakgrunnsstoff
Filmen Five Nights at Freddy's

***Five Nights at Freddy's*** er ein amerikansl supernaturleg skrekkfilm frå 2023, basert på dataspelserien *[[Five Nights at Freddy's]]* av Scott Cawthon. Filmen vart regissert av Emma Tammi, som skreiv manuset saman med Scott Cawthon og Seth Cuddeback. Han har  Josh Hutcherson i hovudrolla, saman med Elizabeth Lail, Piper Rubio, Mary Stuart Masterson og Matthew Lillard som kjem fram som støtterollene i filmen. Hutcherson speler rolla som ei uroleg sikkerheitsvakt som starta jobben i ein aude pizzarestaurant og eit underhaldningssenter for familiar. Han oppdagar etter kvart at animatronic-maskottane er besette av mordariske barn.

## Kjelder

**Denne artikkelen bygger på «[[:en:Five Nights at Freddy&#39;s (film)|Five Nights at Freddy&#39;s (film)]]» frå ,  den 10. desember 2023.*
Anders Adlercreutz

**Anders Erik Gunnar Adlercreutz** () er ein finsk arkitekt og politikar for Svenska folkpartiet som er europaminister i regjeringa Orpo.

Den 22. april 2015 blei han riksdagsmedlem for valkrinsen Nyland.

## Kjelder

## Bakgrunnsstoff

*
Piqued Jacks

**Piqued Jacks** er eit italiensk rockeband skipa i 2006. Det består av Andrea Lazzeretti  («E-King», vokal, piano, synthesizer), Marco Sgaramella («Majic-o», gitar), Francesco Bini («littleladle», bass) og Tommi Oliveri («HolyHargot», trommer). Dei representerte San Marino i Eurovision Song Contest 2023 med songen «Like an Animal», etter å ha vunne den sanmarinske songtevlinga *Una Voce per San Marino 2023*.

## Bakgrunn
Piqued Jacks blei skipa i 2006 i byen Buggiano, nordvest for Firenze. I 2010 og 2011 slapp bandet sine fyrste to EP-ar, og i 2012 jobba dei med den Los Angeles-baserte produsenten Brian Lanese med ein tredje EP, *Just a Machine*, som blei gjeven ut i januar 2013.

Våren 2014 jobba dei med Matt Noveskey (frå rockebandet Blue October) på singlane «Upturned Perspectives» og «No Bazooka». Det fyrste studioalbumet til Piqued Jacks, *Climb Like Ivy Does*, kom i 2015, og den akustiske versjonen, *Aerial Roots*, kom i 2016.

I juni 2018 gav Piqued Jacks ut singelen «Wildly Shine», pre-produsert av Michael Beinhorn (frå Red Hot Chili Peppers og Soundgarden). Same haust kom oppfølgjaralbumet *The Living Past*, som var produsert av Dan Weller (frå Enter Shikari og Bury Tomorrow). I 2019 vann Piqued Jacks rockeprisen under festivalen Sanremo Rock.

Våren 2020 blei Piqued Jacks ein del av MTV-prosjektet MTV New Generation. I september same år kom singelen «Safety Distance», det fyrste samarbeidet til bandet saman med Brett Shaw (Foals, Florence + The Machine). I mars 2021 kom det tredje studioalbumet *Synchronizer*, produsert av Julian Emery (Nothing But Thieves, McFly), Brett Shaw og Dan Weller. 

I 2023 deltok Piqued Jacks i den andre utgåva av *Una voce per San Marino*, der vinnaren fekk representere San Marino i Eurovision Song Contest. Dei deltok i tevlinga med låten «Like an Animal» og vann finalen 25. februar 2023. Som vinnarar fekk dei representere San Marino i Eurovision Song Contest 2023 i Liverpool. I semifinalen enda dei på delt sisteplass med null poeng og kvalifiserte seg ikkje til finalen.

## Medlemmar
Piqued Jacks har sidan skipinga hatt eit par utskiftingar i besetninga. I 2016 blei trommisen ThEd0g erstatta av Damiano Beritelli, som igjen blei erstatta av HolyHargot i 2017. I april 2019 blei gitaristen Penguinsane erstatta av Majic-o.

; Noverande

* Andrea Lazzeretti («E-King») – vokal, piano, synthesizer (2006–)
* Francesco Bini («littleladle») – bass, støttevokal (2006–)
* Tommi Oliveri («HolyHargot») – trommer (2017–)
* Marco Sgaramella («Majic-o») –&nbsp;gitar, støttevokal (2019–)

; Tidlegare

* Francesco Cugia («Penguinsane») – gitar
* Matteo Cugia («ThEd0g») – bass

## Diskografi
### Studioalbum
* 2015 – *Climb like Ivy Does*
* 2016 – *Aerial Roots*
* 2018 – *The Living Past*
* 2021 – *Synchronizer*

### EP-ar
* 2008 – Tight-Mess
* 2010 – *Momo the Monkey*
* 2011 – *Brotherhoods*
* 2013 – *Just a Machine*

## Kjelder

**Denne artikkelen bygger på «[[:nb:Piqued Jacks|Piqued Jacks]]» frå ,  den 8. desember 2023.*
Teya og Salena

**Teya og Salena** er ein austerriksk musikkduo, beståande av Teodora Špirić og Selina-Maria Edbauer. Duoen representerte Austerrike i Eurovision Song Contest 2023 i Liverpool med songen «Who the Hell Is Edgar?».

## Bakgrunn
Serbisk-austerrikske Teodora «Teya» Špirić (fødd 2000) frå Wien og Selina-Maria «Salena» Edbauer (fødd 1998) frå Steiermark møtte kvarandre i 2021 då dei deltok i ORF-talentshowet *Starmania 21*. Under opptaka blei dei to gode venar og innleia eit musikalsk samarbeid som duoen *Teya & Salena*.

### Teodora «Teya» Špirić
Špirić vaks opp i Wien og oppdaga musikkinteressen sin som tolvåring. Blant hennar musikalske førebilete er Adele og Amy Winehouse. Ho er sjølvlært songar og har opptredd i fleire musikalar, og har spelt saksofon i eit jazzband. Som 17-åring byrja ho å skrive songar, og hun deltok etter kvart på flere låtskrivarleirar rundt om i Europa – blant anna i Belgia, Sveits og Sverige. I 2020 deltok ho i både den austerrikske og serbiske uttakinga til Eurovision Song Contest, men utan å vinne.

### Selina-Maria «Salena» Edbauer
Edbauer byrja å synge som sjuåring og lærte seg sidan å spele gitar. Ho opptredde som barn i fleire skolestilstelninger, konfirmasjonar, bryllaup og dåpar, før ho i 2017 deltok i *The Voice of Germany*. Der nådde ho tredje runde i tevlinga. I 2019 prøvde ho seg i uttakinga til Eurovision Song Contest 2018, men blei ikkje plukka ut av den austerrikske kringkastaren ORF. Ho har sidan jobba for radiokanalen Hitradio Ö3 og har sunge i fleire introar og reklameklipp på kanalen. 

### Eurovision Song Contest 2023
Den 31. januar 2023 kunngjorde den austerrikske ålmennkringkastaren ORF at dei hadde vald Teya og Salena til å representere Austerrike i Eurovision Song Contest i Liverpool. Dei var den fyrste kvinnelege duoen som representerte Austerrike i Eurovision Song Contest nokon gong.

Teya og Salena deltok med låten «Who the Hell Is Edgar?» som blei skriven under ein låtskrivarleir i Tsjekkia. Songen blei offentleggjord 8. mars 2023. Duoen enda på 15. plass i finalen.

## Referansar

**Denne artikkelen bygger på «[[:nb:Teya og Salena|Teya og Salena]]» frå , den 8. desember 2023.*
Remo Forrer

**Remo Forrer** () er ein sveitsisk songar. Han slo gjennom musikalsk i 2020, då han vann den tredje sesongen av *The Voice of Switzerland*, og han representerte Sveits i Eurovision Song Contest 2023 i Liverpool med låten «Watergun».

## Bakgrunn
Forrer vaks opp i byen Hemberg i kantonen Sankt Gallen. Han har drive med musikk frå barndommen av, og han har blant anna spelt fløyte og trekkspel. Senere lærte han å spele piano og synge på gehør. Han tok også læretid som fagbutikkarbeidar i ein sportsbutikk.

I 2020 fekk Forrer nasjonal merksemd i Sveits, då han deltok i og vann den tredje sesongen av *The Voice of Switzerland* med Noah Veraguth som mentor. Han gav ut debutsingelen «Home» 17. april 2020, skriven av Veraguth.

I juli 2022 dukka Forrer opp på RTL-programmet *Zeig uns Deine Stimme!*, og i 2023 representerte han Sveits i Eurovision Song Contest i Liverpool. Forrer ble plukka ut til oppdraget gjennom ei utveljingsprosess i regi av den sveitsiske kringkastaren SRF. Ein internasjonal jury på 20 musikkfolk og eit panel beståande av 100 tv-sjåarar valde Forrer til å representere landet. Han deltok med låten «Watergun» og blei nummer 20 av 26 finalister.

## Kjelder

**Denne artikkelen bygger på «[[:nb:Remo Forrer|Remo Forrer]]» frå , den 8. desember 2022.*
Luke Black

**Luka Ivanović** (), kjend under artistnamnet **Luke Black**, er ein serbisk songar og låtskrivar. Han er den fyrste serbiske artisten som skreiv kontrakt med Universal Music Group, der han gav ut debut-EP-en *Thornes* i februar 2015. Han representerte Serbia i Eurovision Song Contest 2023 med songen «Samo mi se spava».

## Bakgrunn
Ivanović blei fødd 18. mai 1992 Čačak i FR Jugoslavia, dagens Serbia. Han byrja med musikk som 12-åring då han byrja å skrive eigne tekster, og eit par år seinare byrja han å lage og produsere sin eigen musikk.

Ivanović flytta til Beograd for å studere engelsk språk og litteratur. Han har også ein mastergrad i musikkproduksjon.

Scenenamnet «Luke» er ei anglisering av fornamnet Luka, mens «Black» kjem frå då han som tenåring sørgde i 40 dagar for «døden til det serbiske musikklivet».

### Karriere

Ivanović byrja musikkarrieren då representantar frå  Universal Music Group la merke til songen hans «D-Generation». Han fekk platekontrakt og gav ut debutsingelen «Nebula Lullaby» i 2014, mens «D-Generation» blei offisielt gjeven ut i februar 2015. Kort tid etter kom oppfølgjarsingelen «Holding on to Love», og debut-EP-en *Thornes* i september 2015. Seinare følgde framsyningar på festivalar og konsertar i Zagreb, Beijing, Shanghai og Guangzhou. I juli 2018 kom andre-EP-en *Neoslavic*.

I april 2021 gav Black på eige forlag ut «A House on the Hill» som blei med EP-en *F23.8*.

I januar 2023 deltok Black i *Pesma za Evroviziju*, den serbiske uttakinga til Eurovision Song Contest 2023 med songen «Samo mi se spava». Han vann finalen lørdag 4. mars og fekk representere Serbia i Eurovision Song Contest i Liverpool. Der enda han som nummer 24 av 26 deltakarar i finalen.

## Kjelder

**Denne artikkelen bygger på «[[:nb:Luke Black|Luke Black]]» frå ,  den 8. desember 2023.*
Anders Norrback

**Anders Johan Norrback** () er ein finsk politikar for Svenska folkpartiet. Den 17. april 2019 blei han riksdagsmedlem for Vasa valkrins.

Anders Norrback er son av tidlegare forsvarsminister og ambassadør Ole Norrback.

## Kjelder

## Bakgrunnsstoff

*
Arja Juvonen

**Arja Sinikka Juvonen** () er ein finsk politikar for Sannfinländarna. Den 20. april 2011 blei ho riksdagsmedlem for valkrinsen Nyland.

## Kjelder

## Bakgrunnsstoff

*
Sarstedt

**Sarstedt** er ein by og ein kommune sør i forbundslandet Niedersachsen i Tyskland, 21 kilometer søraust for Hannover. Kommunen omfattar 43 km² og nær 20&nbsp;000 ibuarar.

Elva Innerste renn gjennom kommunen og munnar ved landsbyen Ruthe ut i elva Leine.

## Kjelder

**Denne artikkelen bygger på «[[:de:Sarstedt|Sarstedt]]» frå ,  den 9. desember 2023.*  

## Bakgrunnsstoff

*
Nordstemmen

**Nordstemmen** er ein by og ein kommune sør i forbundslandet Niedersachsen i Tyskland. Kommunen omfattar 60,2 km² og hyser 12&nbsp;238 ibuarar.

Byen ligg ved elva Leine, ei 10 kilometer vest om Hildesheim og om lag 25 kilometer sør for Hannover.
Nordstemmen er ved sørenden av det nordtyske slettelandet.

## Kjelder

**Denne artikkelen bygger på «[[:de:Nordstemmen|Nordstemmen]]» frå ,  den 9. desember 2023.*  

## Bakgrunnsstoff

*
Bad Salzdetfurth

**Bad Salzdetfurth** er ein by og ein kommune sør i forbundslandet Niedersachsen i Tyskland, 11 kilometer sør for Hildesheim. Kommunen omfattar 67,2 km² og 13&nbsp;500 ibuarar. Byen Bad Salzdetfurth ligg i ein elvedal der elva Lemme renn mot nord, omgjeven av bøkekledde åsar. I norddelen av kommunen renn elva Innerste frå aust mot vest.

Byen si historie er nært knytt til utvinning av havsalt og kaliumsalt.

## Kjelder

**Denne artikkelen bygger på «[[:de:Bad Salzdetfurth|Bad Salzdetfurth]]» frå ,  den 9. desember 2023.*  

## Bakgrunnsstoff

*
Tere Sammallahti

**Tere Andreas Sammallahti** () er ein finsk youtubar og politikar for Samlingspartiet. Den 5. april 2023 blei han riksdagsmedlem for valkrinsen Nyland.

## Kjelder

## Bakgrunnsstoff
*
Andrew Lambrou

**Andrew Lambrou** () er ein australsk songar av greskkypriotisk opphav. Han representerte Kypros i Eurovision Song Contest 2023 i Liverpool i Storbritannia med låten «Break a Broken Heart».

## Bakgrunn
Lambrou blei fødd inn i ein greskkypriotisk familie i 1998. Han vaks opp i Sydney og gjekk ved AMS Music School der han lærte å spele piano. Som femåring vann han fyrstepremien i en eisteddfod som skulen arrangerte. Der song han «Do-Re-Mi» frå *[[The Sound of Music]]*.

Lambrou fekk merksemd i 2013 etter å ha lasta opp ein coverversjon av Evanescence-låten «My Immortal» på YouTube. Han lasta opp ein 15-sekunders coverversjon av Sam Smith sin «Stay With Me» på Instagram. Videoen blei delt av ei spansk musikkside og skaffa han straks over 2000 nye følgjarar. I 2015 deltok Lambrou i *[[The X Factor Australia]]*, der han nådde topp 20. Same år blei han oppdaga av Sony ATV og slapp debutsingelen «Throne» i 2021.

### Eurovision Song Contest
I 2022 deltok Lambrou i *[[Eurovision – Australia Decides]]* med songen «Electrify». Tevlinga er den australske uttakinga til Eurovision Song Contest, og han enda på sjuandeplass i den australske finalen.

I oktober 2022 kunngjorde den kypriotiske kringkastaren CyBC at dei hadde vald Lambrou til å representere Kypros i Eurovision Song Contest 2023. Han deltok med låten «Break a Broken Heart» og enda på tolveplass i finalen.

## Diskografi
### Singlar

## Referansar

**Denne artikkelen bygger på «[[:nb:Andrew Lambrou|Andrew Lambrou]]» frå , den 8. desember 2023.*
Turn-VM 2015

**Den 46. verdsmeisterskapen i turning** vart avvikla i Glasgow i Storbritannia dagane frå 23. oktober til 1. november 2015.

## Menn
### Mangekamp




### Bøylehest




### Frittståande




### Hopp




### Ringar




### Skranke




### Svingstang




### Lagkamp




## Kvinner
### Mangekamp




### Bom




### Frittståande




### Hopp




### Skranke




### Lagkamp




## Kjelder

**Denne artikkelen bygger på «[[:en:2015 World Artistic Gymnastics Championships|2015 World Artistic Gymnastics Championships]]» frå ,  den 9. desember 2023.*
Omnitrophica

**Omnitrophica** (*[[Candidatus]]*) er ei rekkje av bakteriar som er særs vanlege i oksygenfrie miljø. Rekkja vart fyrst oppdaga i Yellowstone nasjonalpark i USA på 1990-talet.

Per desember 2023 hadde forskarar funne 46 gen frå Omnitrophica som kodar for protein som er lengre enn  aminosyrer, inkludert eit protein på over  aminosyrer.

## Kjelder
Käärijä

**Jere Pöyhönen** (), kjend under artistnamnet **Käärijä** (uttalast [ˈkæːrijæ]), er ein finsk rappar, songar og låtskrivar. I 2020 gav han ut debutalbumet *Fantastista*, og i 2023 vann han den finske songtevlinga *[[Uuden Musiikin Kilpailu]]* med låten «Cha cha cha». Han representerte Finland med same låt i Eurovision Song Contest 2023, der han blei nummer to.

## Bakgrunn

Pöyhönen vaks opp i Ruskeasanta-området i Vanda i Hovudstadsregionen. Han oppdaga sin lidenskap for musikk då han lærte seg trommer som tenåring, og byrja med rapping med Eminem, Steen1 og Gorillaz som førebilete. 

Pöyhönen byrja å produsere eigen musikk i 2014 og gav ut musikk på eige forlag fram til 2017 då han fekk platekontrakt med Monsp Records. Han gav ut dobbeltsingelen «» / «». Året etter gav han ut EP-en **'. I 2020 slapp han debutalbumet **'.

Pöyhönen valde artistnamnet Käärijä (norsk: *innpakning*), etter ein spøk med kompisane om gambling – eit gjennomgåande tema i tekstene hans.

I januar 2023 blei Käärijä kunngjord som ein av sju deltakarar i den finske songtevlinga *Uuden Musiikin Kilpailu 2023*, der vinnaren fekk representere Finland i Eurovision Song Contest 2023. Han deltok med låten «Cha cha cha», som han har skrive med Aleksi Nurmi og Johannes Naukkarinen, og låten blei gjeven ut 18. januar. Under finalen laurdag 25. februar vann han både jury- og telefonavrøystinga, og han fekk dimed representere Finland i Eurovision Song Contest i Liverpool i mai 2023.

I Eurovision Song Contest 2023 var Käärijä siste deltakar ut i den fyrste semifinalen tysdag 9. mai. Han vann semifinalen og kvalifiserte seg dimed til finalen laurdag 13. mai. I finalen blei han nummer to, bak Loreen frå Sverige. Finland vann telefonavrøystinga, og andreplassen er den nest beste plasseringa til Finland gjennom tidene, kun slått av sigeren med Lordi i 2006.

## Diskografi
### EP-ar
* 2018 – **

### Studioalbum

### Singlar

## Referansar

**Denne artikkelen bygger på «[[:nb:Käärijä|Käärijä]]» frå , den 9. desember 2023.*
Turn-VM 2017

**Den 47. verdsmeisterskapen i turning** vart avvikla i Montreal i Canada dagane frå 2. til 8. oktober 2017.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





## Kvinner
### Mangekamp





### Bom





### Frittståande





### Hopp





### Skranke





## Kjelder

**Denne artikkelen bygger på «[[:en:2017 World Artistic Gymnastics Championships|2017 World Artistic Gymnastics Championships]]» frå ,  den 10. desember 2023.*